Pedro Armendáriz

Pedro Gregorio Armendáriz Hastings (* 9. Mai 1912 in Mexiko-Stadt; † 18. Juni 1963 in Los Angeles, Kalifornien, USA) weer en mexikaanschen Schauspeler.

 Leven un Wark 
Armendáriz is de Söhn vun en Mexikaner un en US-Amerikanersche un is wiel dat Kuddelmuddel vun de mexikaanschen Revolutschoon in Churubusco opwassen, wat en Vöroort vun Mexiko-Stadt is. Later is he mit sien Öllern na Laredo in Texas togen. As de 1921 doodbleven sünd, is he vun sien Unkel opnahmen worrn. De hett em den Weg freemaakt, en Studium vun de Weertschopswetenschoppen un Journalismus an’t Polytechnische Institut vun San Luis Obispo optonehmen.

As he 1931 sien Afsluss harr, is he torüch na Mexiko-Stadt gahn, woneem he toeerst as Iesenbahningenieur, Versekerungskoopmann un Touristenföhrer arbeit hett. In de Stadt weer he 1935 vun den Speelbaas Miguel Zacarías opdeckt, as he in en Café för amerikaansche Touristen den Monoloog ut Shakespeares Hamlet opseggt harr. För Amendariz weer dat de Grundsteen to en överragen Loopbahn in de golden Ära vun’t mexikaansche Kino. Ünner annern hett he in Filmen vun de beropenen Speelbasen Julio Bracho un Emilio Fernández un bill tosamen mit Dolores del Río dat Droompoor op de Lienwand.

Ok in Hollywood is man denn op em opmarksom worrn, woneem he eenige Filmen ünner den Speelbaas John Ford mitspeelt hett. Dorbi bleev he aver op de Rull vun den Klischee-Mexikaner beschränkt. In sien Verdarven föhr em de Rull, de he 1956 in den Film The Conqueror kregen hett. Disse Film weer in in Utah dicht bi dat Testrebeet för Atomwapen in Nevada dreiht, wobi de meisten Liddmaten vun de Filmkru kontamineert worrn sünd. In de nächsten Johren sünd 91 Lüüd vun jem an Kreeft krank worrn, dorünner ok Armendáriz sülvst.

Vun siene Krankheit is he wiel de Dreiharbeiten to From Russia with Love (1963) wies worrn. De Kreeft weer nich to helen, un he hett ünner grote Pien sien Rull to Enn dreiht. Wenig later as he fardig dreiht harr, hett he sik in en Klinik in Kalifonien sülvst doodschaten. Armendáriz hett in mehr as hunnert Produkschonen mitspeelt

Armendáriz hett en Söhn, de ok Pedro Armendáriz heet un jüst as sien Vadder Schauspeler worrn is.

 Filmografie (Utwahl) 
 Johr Titel Synchroonsnacker 1935 Rosario   1942 Simón Bolívar   1944 El corsario negrodt.: Der schwarze Korsar   1945 Las abandonadasdt.: Die Verlassenen   1946 Enamoradadt.: Die Fackel der Liebe    1947 La perladt.: Die Perle   1947 The Fugitivedt.: Befehl des Gewissens   1948 3 Godfathersdt.: Spuren im Sand   1948 Fort Apachedt.: Bis zum letzten Mann   1949 We Were Strangersdt.. Wir waren uns fremd   1949 La malqueridadt.: Die Herrin von Soto   1950 The Torchdt.: Rebellen der schwarzen Berge   1951 Camino del infiernodt.: Der Weg zur Hölle    1952 El rebozo de Soledad   1953 Les amants de Tolèdedt.: Der Hauptmann von Toledo   1955 The Conquerordt.: Der Eroberer Paul Klinger 1956 La escondidadt.: Die Rebellenbraut   1957 The Big Boodledt.: Jagd durch Havanna   1960 Pancho Villa y la Valentinadt.: Teufelsgeneral Pancho Villa    1960 Cuando ¡Viva Villa..! es la muertedt.: Pancho Villa – Sieg und Verrat   1962 Arrivano i titanidt.: Kadmos, Tyrann von Theben   1963 From Russia with Lovedt.: Liebesgrüße aus Moskau Klaus Miedel

 Utteken 
Armendáriz is för sien Filmrullen söss mol as Best Schauspeler för den mexikaanschen Silver Ariel vörslahn wesen. Tweemol hett he dissen Pries wunnen, neemlich 1948 för den Film La perla un 1953 för den Film El rebozo de Soledad. Vörher al, weer he 1947 mit en Sünner-Ariel för sien Filmwarken uttekent.

 Weblenken 

 Literatur vun un över Pedro Armendáriz in’n Kataloog vun’t Ibero-Amerikaansch Institut, Preußisch Kulturbesitt, Berlin

Kategorie:Schauspeler
Kategorie:Börger von Mexiko
Kategorie:Mann
Kategorie:Boren 1912
Kategorie:Storven 1963